《次韵王继学参政题美人图》
元代·朱德润

金殿风微拾坠红，题诗聊寄御沟东。芳情有意随流水，细字无心学断鸿。

别馆乍凉霜透幕，长门深夜月移宫。才情偶尔成佳配，不道《周南》有国风。

作者简介：（1294—1365）睢阳人，徙吴中，字泽民。工画山水人物，能诗，善书。仁宗延祐末荐授应奉翰林文字，兼国史院编修。英宗嗣位，出为镇东儒学提举，后弃官归。顺帝至正中，起为行中书省照磨，摄守长兴。有《存复斋集》。